cyanic-selkie/wikianc huggingface dataset:
সার্বিয়া
খেলাধুলা
সার্বিয়া ২০০৫ পুরুষদের ইউরোপীয় বাস্কেটবল চ্যাম্পিয়নশিপ, ২০০৫ পুরুষদের ইউরোপীয় ভলিবল চ্যাম্পিয়নশিপ, ২০০৬ এবং ২০১৬ পুরুষদের ইউরোপীয় ওয়াটার পোলো চ্যাম্পিয়নশিপ, ২০০৯ গ্রীষ্মকালীন বিশ্ববিদ্যালয়, ২০১২ ইউরোপীয় পুরুষদের হ্যান্ডবল চ্যাম্পিয়নশিপ, এবং ২০১৩ বিশ্ব মহিলা হ্যান্ডবল চ্যাম্পিয়নশিপ সহ, বেশ কয়েকটি বড় ক্রীড়া প্রতিযোগিতার আয়োজন করেছে। । দেশের সবচেয়ে গুরুত্বপূর্ণ বার্ষিক ক্রীড়া ইভেন্টগুলি হল বেলগ্রেড ম্যারাথন এবং ট্যুর ডি সার্বি সাইক্লিং রেস।
বিয়াঘাট ইউনিয়ন
বিয়াঘাট(Biaghat) নাটোর জেলার অন্তর্গত গুরুদাসপুর উপজেলার একটি ইউনিয়ন।
বড় বাজার, তেহরান
বড় বাজার ( বাজার-এ-বোজর্গ) ইরানের রাজধানী তেহরানের একটি পুরনো ঐতিহাসিক বাজার। দীর্ঘ এই বাজারে রয়েছে বিভিন্ন ধরনের পণ্যের জন্য বিশেষ বাজার ও এর বেশ কয়েকটি প্রবেশপথ রয়েছে, যার মধ্যে সাবজে-ময়দান হল প্রধান প্রবেশদ্বার।
এখানে দোকান ছাড়াও মসজিদ, অতিথিশালা ও ব্যাঙ্ক রয়েছে। এটিতে তেহরান মেট্রোর দ্রুত পরিবহন ব্যবস্থার খায়াম এবং খোরদাদ ১৫ তম স্টেশনগুলোর মাধ্যমে প্রবেশ করা যায়।
তেহরানে বাণিজ্য ও প্রাথমিক বাজার
তেহরানের আশেপাশের এলাকাটি অন্তত খ্রিস্টপূর্ব ৬ষ্ঠ সহস্রাব্দ থেকে বসতি স্থাপন করা শুরু হয় এবং সমগ্র ইরানে বাজারের মতো নির্মাণগুলি খ্রিস্টপূর্ব ৪র্থ সহস্রাব্দের আগে থেকে তৈরি করা হয়েছে, তেহরানের বাজারটি এত পুরানো নয়। বাজারটি কখন প্রথম নির্মিত হয়েছিল তা সঠিকভাবে বলা মুশকিল, কিন্তু ইরানে মুসলিম বিজয়ের পরের শতাব্দীতে ভ্রমণকারীরা বর্তমানে বর্তমান বাজার দ্বারা দখলকৃত এলাকায় বাণিজ্য বৃদ্ধির কথা জানিয়েছেন। এইভাবে এই উত্তরাধিকারের ধারাবাহিকতা হল বড় বাজার।
কিছু গবেষণা ইঙ্গিত করে যে আজকের বাজারের একটি অংশ সফবীয় সাম্রাজ্যের সময় তেহরানের গ্রামের বৃদ্ধির পূর্বে ছিল, যদিও এই সময়ের মধ্যে ও পরে বাজারটি ধীরে ধীরে বৃদ্ধি পেতে শুরু করেছিল। পশ্চিমা ভ্রমণকারীদের প্রতিবেদন অনুযায়ী, ১৬৬০ খ্রিস্টাব্দ ও তার পরেও বাজার এলাকাটি তারপরেও অনেকাংশে খোলা ও শুধুমাত্র আংশিকভাবে আচ্ছাদিত ছিল।
উন্নয়ন
থাম্ব| তেহরানের বড় বাজারের ১৮৭৩ সালের একটি চিত্র। এই ঐতিহাসিক উত্তরাধিকারের উপর অনেক বেশি নির্ভর করা সত্ত্বেও বাজারের বেশিরভাগ অংশই অনেক পরে নির্মিত হয়েছিল। প্রাচীনতম টিকে থাকা ভবনগুলি অর্থাৎ বাজারে দেওয়াল এবং গলিগুলো খুব কম করে বললে ৪০০ বছরের বেশি পুরনো, যার অনেকগুলি গত ২০০ বছরের মধ্যে নির্মিত বা পুনর্নির্মাণ করা হয়েছে৷ বাজারটি ১৯শ শতাব্দীর বেশিরভাগ সময় "শহরের মধ্যে একটি শহর" হিসাবে বেড়ে ওঠে এবং বাইরের হস্তক্ষেপ ছাড়াই ব্যাপকভাবে প্রসারিত হতে সক্ষম হয়। যাইহোক, রেজা শাহের শাসনামলে ২০শ শতাব্দীর প্রথম দিকে তেহরান দ্রুত প্রসার এবং সংস্কার করতে শুরু করলে এই দ্রুত বিকাশের ফলে আনা পরিবর্তনগুলি বাজারের অনেকটাই অদৃশ্য করে দেয়।
বাজারি
বাজারটিকে ইরানি সমাজে রক্ষণশীলতার একটি শক্তি হিসাবে দেখা হয় যা ধর্ম ব্যক্তিত্ব ও মধ্যবিত্ত ব্যবসায়ীদের মধ্যে শক্তিশালী সংযোগ প্রদান করে। ১৯৭৯ সালের বিপ্লব এই শক্তিগুলির কাছ থেকে শক্তিশালী সমর্থন পেয়েছিল এবং দেশের অন্যতম গুরুত্বপূর্ণ বাজার হিসাবে তেহরানের বড় বাজার ছিল বিপ্লবী অনুভূতি ও অর্থসংস্থানের জন্য একটি কেন্দ্র।
বাজার শ্রেণী বিপ্লবকে এগিয়ে নিতে সাহায্য করার জন্য কঠোর পরিশ্রম করার বেশ কয়েকটি কারণ ছিল। মোহাম্মদ রেজা পাহলভির সরকার বাজারিদের জন্য অত্যাচারী ছিল, যারা দেশটি শিল্পোন্নত হওয়ার কারণে হারিয়ে যেতে বসেছিল, এবং তারা আশঙ্কা করেছিল যে তারা পিছিয়ে থাকবে ও সমাজে তাদের মর্যাদা হ্রাস পাবে। একইভাবে বাজার শ্রেণীর জন্য আরেকটি উদ্বেগের বিষয়, শুধু তেহরানে নয় পুরো ইরানে এই ঐতিহ্যগত অর্থনৈতিক শক্তিগুলো ১৯৭৪-১৯৭৮ সালের তেলের বিপ্লব থেকে উপকৃত হয়নি ও এইভাবে তারা বিপ্লবকে সাহায্য করার জন্য আরও বেশি আগ্রহী ছিল। যেমন, তেহরানের বড় বাজার ছিল বিপ্লবের সমর্থনের কেন্দ্রস্থল, যা নিজেকে রাজতন্ত্রের বিপরীতে অবস্থান করেছিল। বড় বাজার অনেকাংশে ইসলামি রাষ্ট্র প্রতিষ্ঠাকে সমর্থন করে চলেছে, বিশেষ করে যেহেতু রক্ষণশীল রাজনৈতিক শক্তিগুলো প্রায়শই বাজারের প্রতি কম কর, অবাধনীতি পদ্ধতি গ্রহণ করে।
আজ বড় বাজার এখনো বাণিজ্যের একটি গুরুত্বপূর্ণ স্থান। যাইহোক, শহরের বাণিজ্য ও অর্থের বেশিরভাগ উত্তর তেহরানের নতুন মৃদু ও উচ্চতর অংশে স্থানান্তরিত হয়েছে। ঐতিহ্যবাহী পণ্যের পাশাপাশি, ঘড়ি এবং স্থানীয় গয়নাগুলির বাজার দৃশ্যত বাড়ছে, সম্ভবত পর্যটন বৃদ্ধির ফলে। বাজারটি মধ্যাহ্নের কাছাকাছি এবং বিকেল ৫টা থেকে ৭টার মধ্যে সবচেয়ে ব্যস্ত থাকে।
বহিঃসংযোগ
গুগল ম্যাপে তেহরান বড় বাজার
নর্থ সাউথ বিশ্ববিদ্যালয়
নর্থ সাউথ বিশ্ববিদ্যালয় ঢাকা, বাংলাদেশের বেসরকারি পর্যায়ের একটি উচ্চ শিক্ষাপ্রতিষ্ঠান। ১৯৯২ সালে প্রতিষ্ঠিত এই বিশ্ববিদ্যালয়টি দেশের প্রথম সরকার অনুমোদিত বেসরকারি বিশ্ববিদ্যালয়। ২০১৫ সালে বিশ্ববিদ্যালয়টির ব্যবসায় প্রশাসন অনুষদ বাংলাদেশের সকল বিশ্ববিদ্যালয়ের মধ্যে সর্বপ্রথম এসিবিএসপি থেকে মার্কিন স্বীকৃতি লাভ করে।
ক্যাম্পাস
বিশ্ববিদ্যালয়টি ঢাকা শহরের বারিধারাস্থ বসুন্ধরা আবাসিক এলাকায় অবস্থিত। শিক্ষার্থী সংখ্যার ভিত্তিতে এটি বাংলাদেশের অন্যতম বৃহত্তম বেসরকারি বিশ্ববিদ্যালয়। বেগম খালেদা জিয়া ২০০৩ সালের ৩০ জানুয়ারী বিশ্ববিদ্যালয়ের স্থায়ী ক্যাম্পাসের ভিত্তি প্রস্তর স্থাপন করেন। ২০০৯ সালের ৯ জুন থেকে স্থায়ী ক্যাম্পাসে শিক্ষার্থীদের পাঠদান শুরু হয়।
এই ক্যাম্পাসটিতে ১২,০০০ শিক্ষার্থীকে সকল সুযোগ সুবিধা প্রদানের পাশাপাশি শিক্ষাদান কার্যক্রম পরিচালনা করবার মতো ধারণক্ষমতা রয়েছে। ক্যাম্পাসটির রয়েছে ১,২৫০,০০ বর্গফুট ফ্লোরস্পেস যা সাত একর জমির উপর নির্মিত। এতে তিনটি বেসমেন্ট সহ ছয়টি ভবন রয়েছে।
ব্যবস্থাপনা
বিশ্ববিদ্যালয়ের প্রশাসনিক কার্যক্রম পরিচালনার জন্য পৃথক প্রশাসনিক ভবন রয়েছে।
অনুষদ এবং বিভাগ সমূহ
বর্তমানে বিশ্ববিদ্যালয়ে ৪ টি অনুষদের অধিনে ১০ টি বিভাগ রয়েছে।
ব্যবসা ও অর্থনীতি অনুষদ
নর্থ সাউথ বিশ্ববিদ্যালয়ের ব্যবসায় প্রশাসন ও অর্থনীতি অনুষদ অ্যাক্রিডিটেশন কাউন্সিল ফর বিজনেস স্কুল অ্যান্ড প্রোগ্রামস-এর স্বীকৃতি প্রাপ্ত। বাংলাদেশের সকল বিশ্ববিদ্যালয়ের ব্যবসায় প্রশাসন অনুষদের মধ্যে এটিই সর্বপ্রথম এই মার্কিন স্বীকৃতি অর্জন করে। ২০২০ সালের কিউএস আন্তর্জাতিক বিশ্ববিদ্যালয়ের র‍্যাঙ্কিংয়ে বিজনেস অ্যান্ড ম্যানেজমেন্ট স্টাডিজ বিভাগে বিশ্ববিদ্যালয়টির ব্যবসায় প্রশাসন অনুষদ ৪০১-৪৫০ অবস্থান অর্জন করে। উক্ত অনুষদের অধীনে ৪ টি বিভাগ রয়েছে।
প্রকৌশল ও ভৌত বিজ্ঞান অনুষদ
এখানে ব্যবসা প্রশাসন, তড়িৎ ও টেলিযোগাযোগ, কম্পিউটার বিজ্ঞান ও প্রকৌশল, স্থাপত্য, ফার্মেসি,আইন, অণুজীববিদ্যা, অর্থনীতি, ইংরেজি এবং পরিবেশ বিজ্ঞান বিষয়ে স্নাতক ও স্নাতকোত্তর শিক্ষা প্রদান করা হয়। এই অনুষদের অধীনে ৩ টি বিভাগ রয়েছে।
মানবিক ও সামাজিক বিজ্ঞান অনুষদ
এই অনুষদের অধীনে ৪টি বিভাগ রয়েছে।
স্বাস্থ্য ও জীব বিজ্ঞান অনুষদ
এই অনুষদের অধীনে ৪টি বিভাগ রয়েছে।
অঁদ্রে মাল্‌রো
থাম্ব|১৯৩৩ সালে অঁদ্রে মাল্‌রো অঁদ্রে মালরো ডিএসও (নভেম্বর ৩, ১৯০১ – নভেম্বর ২৩, ১৯৭৬) ছিলেন একজন ফরাসি ঔপন্যাসিক, প্রত্নতত্ত্ববিদ, শিল্পকলা তাত্ত্বিক এবং সংস্কৃতি বিষয়ক মন্ত্রী। যাঁর লেখা বিংশ শতাব্দীর সংস্কৃতিতে বিরাট অবদান রেখেছে।
মালরো ১৯০১ সালের ৩রা নভেম্বর প্যারিসের এক সচ্ছল পরিবারে জন্ম নেন। তিনি প্যারিসের একোল দে লঁগ ওরিয়াঁতাল (l'École des Langues orientales, বর্তমান নাম Institut national des langues et civilisations orientales)-এ শিক্ষা লাভ করেন। ১৯২৩ সালে ২১ বছর বয়সে প্রত্নতাত্ত্বিক গবেষণার কাজে তিনি সস্ত্রীক ইন্দোচীন উপদ্বীপের ক্যাম্বোডিয়াতে যান। সেখানে ফ্রান্সের বিরুদ্ধে আন্নামীয়দের স্বাধীনতা সংগ্রামে তিনি সক্রিয় হয়ে পড়েন। ১৯২৫-২৭ সালে চীনের গৃহযুদ্ধে তিনি কুওমিন্তাংয়ের পক্ষে সক্রিয় অংশগ্রহণ করেন। মালরো তার এশীয় অভিজ্ঞতাকে পটভূমি করে তিনটি উপন্যাস লেখেন: লে কোঁকেরঁ Les Conquérants (১৯২৮), লা ভোয়া রইয়াল La Voie royale (১৯৩০) এবং লা কোঁদিসিওঁ উমেন La Condition humaine (১৯৩৩)। এদের মধ্যে শেষেরটি মর্যাদাপূর্ণ প্রি গোঁকুর (Prix Goncourt) পুরস্কার জেতে এবং আন্তর্জাতিক খ্যাতি কুড়ায়। হিটলারের অধীন জার্মানিতে ভ্রমণের পর লেখেন তার পরবর্তী উপন্যাস ল্য তঁ দু মেপ্রি Le Temps du mépris (১৯৩৫)। ১৯৩৬-১৯৩৯ সালে রাজার অণুগত হয়ে স্পেনের গৃহযুদ্ধে যোগ দেন। সেখানে তিনি একটি স্কোয়াড্রনের বিমানচালক ছিলেন। এই গৃহযুদ্ধের অভিজ্ঞতাকে আশ্রয় করে তিনি লেখেন লেস্পোয়ার L'Espoir (১৯৩৭) নামের উপন্যাস।
দ্বিতীয় বিশ্বযুদ্ধের সময় মালরো স্বেচ্ছাসেবী প্রাইভেট হিসেবে অংশ নেন। তাকে জার্মানরা বন্দী করে, কিন্তু তিনি পালিয়ে যান। এরপর তিনি ফরাসি প্রতিরোধের একজন কর্নেল হিসেবে কাজ করেন এবং পুনরায় বন্দী হন। প্রথম জীবনে সাম্যবাদের সাথে জড়িত থাকলেও ১৯৪৫-১৯৪৬ সালে তিনি ফ্রান্সের রাষ্ট্রপতি শার্ল দ্য গোলের অন্তর্বর্তীকালীন সরকারের তথ্যসচিব হন। ১৯৫৯ থেকে ১৯৬৯ সাল পর্যন্ত তিনি ফ্রান্সের সংস্কৃতি বিষয়ক মন্ত্রী ছিলেন। এরপর তিনি অবসর জীবনে চলে যান এবং প্যারিসের এক শহরতলীতে বাস করা শুরু করেন। ১৯৭৬ সালের ২৩শে নভেম্বরে মৃত্যুর আগ পর্যন্ত তিনি লেখালেখি চালিয়ে যান।
মালরো নন্দনতত্ত্বের উপর প্রচুর লিখেছেন। তার প্‌সিকোলোজি দ্য লার Psychologie de l'art (১৯৪৭-৪৯) নন্দনতত্ত্বের উপর একটি গুরুত্বপূর্ণ গ্রন্থ। এটি পরবর্তীকালে সংক্ষিপ্তাকারে লে ভোয়া দু সিলঁস Les Voix du silence (১৯৫১) নামে প্রকাশিত হয়। এছাড়া লা মেতামর্ফোজ দে দিও La Métamorphose des dieux (তিন খণ্ড, ১৯৫৭, ১৯৭৪, ১৯৭৬) এবং ল্য ত্রিয়ঁগ্ল নোয়ার Le Triangle noir (১৯৭০) গ্রন্থগুলিও শিল্পকলার উপর লেখা। অন্যান্য গুরুত্বপূর্ণ গ্রন্থের মধ্যে আছে লে নোয়াইয়ে দু লালতেনবুর্গ Les Noyers de l'Altenburg (১৯৪৮)।
মালরো তার সমসাময়িক ঘটনাবলির সাথে পূর্ণভাবে সম্পৃক্ত ছিলেন। ১৯৬৭ সালে তার আত্মজীবনী অঁতিমেমোয়ার Antimémoires-এর প্রথম খণ্ড প্রকাশিত হয়। ১৯৭২ সালে প্রকাশিত লে শেন কোঁ আবা Les Chênes qu'on abat ছিল জীবদ্দশায় প্রকাশিত তার শেষ গ্রন্থ।
বাংলাদেশের মুক্তিযুদ্ধের মিত্র মালরো
বাংলাদেশের স্বাধীনতা যুদ্ধে মালরো ছিলেন বাংলাদেশের বন্ধু। ১৯৭১ সালের ১৭ সেপ্টেম্বর তিনি বাংলাদেশের জন্য যুদ্ধ করার ইচ্ছা প্রকাশ করেন। তিনি বহির্বিশ্বে বাংলাদেশের স্বাধীনতার পক্ষে জনমত তৈরীতে ভূমিকা রাখেন। তার এই অবদানের জন্য পরে বাংলাদেশ সরকার তাকে ‘মুক্তিযুদ্ধ মৈত্রী সম্মাননায়’ ভূষিত করে। স্বাধীনতার পর ১৯৭৩ সালের এপ্রিল মাসে মালরো বাংলাদেশ সফর করেন। রাজশাহী বিশ্ববিদ্যালয় মালরোকে সাম্মানিক ডিলিট উপাধি প্রদান করে। ২০১৫ সালে তার স্মরণে ঢাকা বিশ্ববিদ্যালয়ে ‘মালরো গার্ডেন’ উদ্বোধন করা হয়।
শ্যানন পার্সার
শ্যানন পার্সার (জন্ম জুন ২৭, ১৯৯৭) একজন মার্কিন অভিনেত্রী। তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যসমৃদ্ধ ওয়েব ধারাবাহিক স্ট্রেঞ্জার থিংস-এ বার্বারা "বার্ব" হ্যল্যান্ড ভূমিকায় অভিনয় করার মাধ্যমে অভিনয় জীবনে আত্বপ্রকাশ করেন। এছাড়াও, তিনি মার্কিন টেলিভিশন চ্যানেল দ্য সিডব্লিউতে প্রচারিত কিশোর-কিশোরী দৃশ্যকাব্যমূলক ধারাবাহিক রিভারডেইল-এ ইথেল মাগস চরিত্রটিতে অভিনয় করে থাকেন। তিনি ২০১৭ সালে মুক্তিপ্রাপ্ত অতিপ্রাকৃত অধীরতামূলক মার্কিন চলচ্চিত্র উইশ আপন-এ "জেইন একোস্টা" ভূমিকায় অভিনয়ের মাধ্যমে চলচ্চিত্রে অভিনেত্রী হিসেবে অভিষিক্ত হন।
কর্মজীবন
পার্সার মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যসমৃদ্ধ ধারাবাহিক স্ট্রেঞ্জার থিংস-এ অভিনয়ের মাধ্যমে অভিনয় জীবনে অনুপ্রবেশ করেন। ধারাবাহিকটিতে তিনি বার্বারা "বার্ব" হ্যল্যান্ড ভূমিকায় অভিনয় করেছেন, যে একজন বুদ্ধিমতী এবং স্পষ্টভাষী মেয়ে, এছাড়াও ধারাবাহিকটিতে যিনি নেন্সি হুইলার (ন্যাটালিয়া ডায়ারের) ভাল বন্ধু। যদিও ধারাবাহটিতে তার ভূমিকাটি ছোটখাটো সত্বেও, কতিপয় ব্যক্তি বা দর্শকবৃন্দরা বার্বকে তাদের প্রিয় চরিত্রগুলোর একটি বলে অবহিত করেছেন। এই ভূমিকাটি পার্সারকে আন্তর্জাতিক খ্যাতি এনে দিয়েছে, এবং এটি তাকে দৃশ্যকাব্যিক ধারাবাহিকে অতিথি ভূমিকায় অসামান্য অভিনয়ের জন্য প্রাইমটাইম এ্যামি পুরস্কার-বিভাগে এ্যামি পুরস্কার এর জন্য মনোনয়ন অর্জনে সহায়তা করেছে।
২০১৬ সালের ৩০শে আগস্ট, ঘোষণা করা হয় যে পার্সার, মার্কিন টেলিভিশন চ্যানেল দ্য সিডব্লিউতে প্রচারিত কিশোর-কিশোরী দৃশ্যকাব্যমূলক ধারাবাহিক রিভারডেইল-এ ইথেল মাগস ভূমিকায় অভিনয় করতে যাচ্ছেন। ২০১৬ সালের, ৭ই সেপ্টেম্বর ঘোষণা করা হয়, পার্সার আসন্ন মার্কিন হাস্যরসভিত্তিক চলচ্চিত্র লাইফ অব এ্য পার্টি (২০১৮ সালে মুক্তির কথা রয়েছে)-তে একটি পার্শ ভূমিকায় অভিনয় করতে পারেন। ২০১৭ সালের জানুয়ারী মাসে, জ্ঞাপিত করা হয় যে, তাকে আসন্ন কিশোর-কিশোরীদের কাহিনীর দৃশ্যকাব্য সমৃদ্ধ মার্কিন চলচ্চিত্র সিয়েরা বার্গেস ইজ এ্য ল্যুজার (২০১৮ সালে মুক্তি পাওয়ার কথা রয়েছে) এর মূল ভূমিকায়ের দাইত্ব অর্পণ করা হয়েছে।
ব্যক্তিগত জীবন
পার্সার বর্তমানে মার্কিন যুক্তরাষ্ট্রের জর্জিয়া রাজ্যের কেনেস্য শহরে অবস্থিত কেনেস্য স্টেট বিশ্ববিদ্যালয়-এ পড়াশোনা করছেন। তিনি পূর্বে তার আদি শহরে একটি নাট্যশালায় কাজ করতেন, কিন্তু নিজের অভিনয়ের প্রতি আরো মনোযোগী হওয়ার জন্য তা ত্যাগ করেন। ২০১৭ সালের ১৮ই এপ্রিল, পার্সার জনপ্রিয় সামাজিক যোগাযোগ মাধ্যম টুইটার-এ একটি বার্তায় নিজেকে উভয়কামী বলে অবহিত করেন।
নিকোবর জেলা
থাম্ব|নিকোবর জেলা
নিকোবর জেলা পূর্ব ভারতে অবস্থিত আন্দামান ও নিকোবর দ্বীপপুঞ্জ দ্বীপরাজ্যের তথা কেন্দ্রশাসিত অঞ্চলের ৩ টি জেলার একটি৷ ১লা ভাদ্র ১৪১৩ বঙ্গাব্দে(১৮ই আগস্ট ২০০৬ খ্রিষ্টাব্দে) পূর্বতন আন্দামান জেলা ভেঙে গঠন  করা হয় নতুন জেলাটি৷ জেলাটির জেলাসদর কার নিকোবর অবস্থিত৷
ইতিহাস
নবম শতাব্দীতে আরব বেদুঈনদের কাছ থেকে সর্বপ্রথম এই দ্বীপপুঞ্জের অস্তিত্ব সম্বন্ধে জানতে পারা যায়, তারা সুমাত্রা যাত্রা করার সময় দ্বীপপুঞ্জের এই পথ ধরেই পাড়ি দিয়েছিল। সর্বপ্রথম পশ্চিমী পর্যটক মার্কো পোলো এটিকে ‘দ্য ল্যান্ড অফ হেড-হান্টারস’ রূপে আখ্যা দিয়েছিলেন। সপ্তদশ শতাব্দীর শেষের দিকে মারাঠারা এই দ্বীপপুঞ্জটিকে দখল করে নেয়। অষ্টাদশ শতাব্দীর প্রথমার্ধে এটি বারংবার ব্রিটিশ, ডাচ ও পর্তুগীজদের বাণিজ্যিক জাহাজ দখলকারী মারাঠা নৌসেনাপতি কানহোজী আংগ্রের ঘাঁটি হিসাবে গড়ে উঠেছিল।১২৭৬ বঙ্গাব্দে (১৮৬৯ খ্রীষ্টাব্দে) ইংরেজরা নিকোবর দ্বীপপুঞ্জ দখল করে নেয় এবং ১২৭৯ বঙ্গাব্দে (১৮৭২ খ্রীষ্টাব্দে) এই নিকোবর দ্বীপপুঞ্জকে একটি একক প্রশাসনিক ইউনিট গঠনের জন্য আন্দামানের সঙ্গে যুক্ত করে দেওয়া হয়। ১৩৪৯ বঙ্গাব্দে (১৯৪২ খ্রিষ্টাব্দে) জাপানী সেনারা এই দ্বীপপুঞ্জটিকে দখল করে নেয় ও নেতাজি সুভাষচন্দ্র বসুর নেতৃত্বে আজাদ হিন্দ সরকার প্রতিষ্ঠিত হয় এবং ১৩৫২ বঙ্গাব্দে (১৯৪৫ খ্রিষ্টাব্দে) বিশ্বযুদ্ধ পর্যন্ত তাদের ক্ষমতার অধীনেই থাকে। পরবর্তীকালে, ভারত ব্রিটিশদের থেকে স্বাধীনতা অর্জনের পর এই অঞ্চলের নিয়ন্ত্রণ ভারতের উপর স্থানান্তরিত করে দেওয়া হয়।
অবস্থান
নিকোবর দ্বীপপুঞ্জ হল ভারত মহাসাগর-এর একটি দ্বীপপুঞ্জ। এই দ্বীপপুঞ্জটি ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ এর অন্তর্গত। আন্দামান দ্বীপপুঞ্জ এর দক্ষিণ দিকে এই দ্বীপপুঞ্জ অবস্থিত। নিকোবর দ্বীপপুঞ্জ সুমাত্রা দ্বীপ থেকে ১৫০ কিলোমিটার (৯৩ মা) উত্তর দিকে ও থাইল্যান্ড আন্দামান সাগর দ্বারা এই দ্বীপপুঞ্জ থেকে পৃথক। ভারতীয় উপমহাদেশ বা দক্ষিণ এশিয়া থেকে এই দ্বীপপুঞ্জ প্রায় ১,৩০০ কিলোমিটার (৮১০ মা) দক্ষিণ-পূর্বে অবস্থিত এবং বঙ্গোপসাগর দ্বারা পৃথক।
জেলাটির আয়তন ১৮৪১ বর্গ কিমি৷ রাজ্যের জেলায়তনভিত্তিক ক্রমাঙ্ক ৩ টি জেলার মধ্যে ৩য়৷ জেলার আয়তনের অনুপাত ঝাড়খণ্ড রাজ্যের ২২.৩২%৷
ভাষা
নিকোবর জেলায় প্রচলিত ভাষাসমূহের পাইচিত্র তালিকা নিম্নরূপ -
জনসংখ্যার উপাত্ত
মোট জনসংখ্যা ৪২০৬৮(২০০১ জনগণনা) ও ৩৬৮৪২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩ টি জেলার মধ্যে ৩য়৷ আন্দামান ও নিকোবর কেন্দ্রশাসিত অঞ্চলের ৯.৬৮% লোক নিকোবর জেলাতে বাস করেন৷ জেলার জনঘনত্ব ২০০১ সালে ২৩ ছিলো এবং ২০১১ সালে তা হ্রাস পেয়ে ২০ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার -১২.৪২%, যা ১৯৯১-২০১১ সালের ৭.২৯% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৭৭৭(সমগ্র) এবং শিশু(০-৬ বৎ) লিঙ্গানুপাত ৯৪৫৷
শিক্ষা
জেলাটির স্বাক্ষরতা হার ৭২.৩৩%(২০০১) তথা ৭৮.০৬%(২০১১)৷ পুরুষ স্বাক্ষরতার হার ৭৮.০৮%(২০০১) তথা ৮৩.৩৬%(২০১১)৷ নারী স্বাক্ষরতার হার ৬৫.৫২%(২০০১) তথা ৭১.০৬% (২০১১)৷ জেলাটিতে শিশুর অনুপাত সমগ্র জনসংখ্যার ১১.৯১%৷
কলকাতা স্কটিশ কবরস্থান
কলকাতা স্কটিশ কবরস্থানটি ১৮২০ সালে কলকাতা অঞ্চলে স্কটিশ জনগোষ্ঠীর নির্দিষ্ট চাহিদা পূরণ করতে প্রতিষ্ঠিত হয়েছিল। সৈন্যদল, মিশনারি, পাট ব্যবসায়ী ও ব্যবসায়ী সহ স্কটরা এই অঞ্চলে ইস্ট ইন্ডিয়া কোম্পানির সদর দফতর এবং ব্রিটিশ ভারতের প্রশাসনের সাথে যুক্ত ছিল যার রাজধানী এখানে ছিল। কবরস্থানটি ১৯৪০ এর দশক পর্যন্ত ব্যবহৃত হয়েছিল তবে ১৯৫০ এর দশকে পরিত্যক্ত হয়েছিল এবং ভারতের স্বাধীনতার পরে অবহেলিত ছিল। এই সমাহিত ভাল্লুকদের মধ্যে 90% এরও বেশি আন্ডারসন, ম্যাকগ্রিগোর, ক্যাম্পবেল এবং রসের মতো স্কটসের নামগুলি স্বীকৃত। প্রায় ১০% বাঙালি । থাম্ব
বর্ণনা
পর্যন্ত প্রসারিত Karaya বাজার রোডে ঘন শহুরে এলাকার মধ্যে কবরস্থানটি রয়েছে। এটি প্রায় পরিকল্পনায় বর্গক্ষেত্র এবং একটি গ্রিড প্যাটার্নে মূলত বিছানো হয়েছে, তবে সবচেয়ে পুরানো, দক্ষিণ-পশ্চিম অংশে রাস্তার নিকটবর্তী আরও এলোমেলো সমাধি রয়েছে। এটিতে কমপক্ষে ২০০০ টি কবরীর সাথে 1809 টিরও বেশি কবর স্থান রয়েছে। একটি আর্চওয়ের উপরে "স্কটিশ কবরস্থান" উপাধি বহনকারী প্রবেশদ্বারটি একটি গেট হাউস দ্বারা ফ্ল্যাঙ্ক করা হয়েছে। পুরো কবরস্থানটি একটি উঁচু প্রাচীর দ্বারা আবদ্ধ।
পাথর সাধারণত স্কটিশ বেলেপাথর বা গ্রানাইট হয়। যেহেতু তারা তাদের নির্মাতারা বা ভাস্করদের শিলালিপি বহন করে, তাই এটি নির্ধারণ করা সম্ভব যে প্রায় সমস্তগুলি স্কটল্যান্ডে তৈরি এবং ব্যবহারের জন্য এখানে পরিবহণ করা হয়েছে। আদিবাসী ভারতীয় উদ্ভিদ জীবন এবং ঘেরের বাইরে ভবনগুলি ছাড়াও কবরস্থানের একটি শক্ত স্কট চরিত্র রয়েছে। থাম্ব প্রায় সমস্ত আসল সীসা (অক্ষর ব্যবহৃত হয়) এবং castালাই লোহা, 20 শতকের দ্বিতীয়ার্ধে পদ্ধতিগতভাবে সরানো হয়েছিল।
পুন: প্রতিষ্ঠা
১৮২০ সাল থেকে কলকাতায় (কলকাতা) ৩ একর জায়গার উপরে স্কটিশ কবরস্থান স্থাপন করা হয়েছিল। এটিতে ১,৮০৯টি হেডস্টোন এবং স্মৃতিস্তম্ভ এবং প্রায় ৪,০০০ সমাধি রয়েছে। যদিও এর ব্যবহার ভারতীয় স্বাধীনতার (১৯৪৭) পরে অব্যাহত ছিল ১৯৭০ এর দশকে এটি ব্যর্থ হয়ে পড়ে। ২০০৮ সালে স্কটল্যান্ডের কলকাতা স্কটিশ হেরিটেজ ট্রাস্ট (কেএসএইচটি) কবরস্থানটি পুনঃস্থাপনের জন্য প্রতিষ্ঠিত হয়েছিল। প্রকল্পটি ট্রাস্টি বোর্ড দ্বারা পরিচালিত হয় যা সাইটের মালিক সেন্ট অ্যান্ড্রু চার্চের সাথে একটি সমঝোতা স্মারকের মাধ্যমে নিবন্ধিত স্কটিশ চ্যারিটি হিসাবে পরিচালনা করে। কেএসএইচটি বেসরকারী দাতা, দাতব্য ট্রাস্ট এবং ভিত্তি থেকে তহবিল সংগ্রহ করে। থাম্ব স্কটিশ কবরস্থানের সংরক্ষণের লক্ষ্য স্থানীয় এবং টেকসই পুনরায় উত্সগুলির সর্বোত্তম ব্যবহারের মাধ্যমে একটি পরিবেশগত ভারসাম্য বজায় রাখা এবং ইতিহাস এবং সাংস্কৃতিক মূল্যবোধ সংরক্ষণের মাধ্যমে এর সাথে সংযুক্ত মানুষের পরিবেশ উন্নত করা, ল্যান্ডস্কেপ এবং জীবনযাত্রার মান উন্নত করা। বিকাশ প্রক্রিয়াগুলি ভবিষ্যতের প্রজন্মের এটি করার ক্ষমতার সাথে কোনও আপস না করে সময়ের বর্তমান প্রয়োজনগুলিকে বিবেচনা করে। প্রকল্পটির মূল ভিত্তিতে ইতিহাস, বাস্তুশাস্ত্র এবং মানুষের আগ্রহ রয়েছে। থাম্ব স্কটিশ কবরস্থান হাজার হাজার বিস্তারিত কবর রেকর্ডযুক্ত স্মৃতির একটি গুরুত্বপূর্ণ ভাণ্ডার। এই তথ্য উনিশ শতকে স্কটিশ ডায়াস্পোরার বৃদ্ধি এবং বিশ্বব্যাপী প্রভাব অনুসন্ধানের জন্য সমৃদ্ধ উত্স সরবরাহ করে ।
এর নগর পার্কল্যান্ডের স্থাপনা ঘন শহরকে কেবলমাত্র প্রয়োজনীয় 'সবুজ ফুসফুস' সরবরাহ করবে না, বিশেষত বংশবৃত্তের সাথে সম্পর্কিত পর্যটনকেও উত্সাহিত করবে এবং বিভিন্ন ক্ষেত্রে গবেষণা, প্রশিক্ষণ এবং শিক্ষার সুযোগ দেবে। থাম্ব থাম্ব যেহেতু কবরস্থানটি সুবিধাবঞ্চিত পরিবারগুলির দ্বারা জনবহুল একটি অবহেলিত নগর অঞ্চলে বেষ্টিত, তাই প্রকল্পটি আশেপাশে সম্প্রদায়ের উন্নয়ন অব্যাহত রাখার প্রস্তাব দেয়।
ঐতিহাসিক প্রত্যয় সংরক্ষণ:
ভারতীয় বিশ্ব দৃষ্টিভঙ্গির প্রতি সংবেদনশীলতা উত্সাহিত করে যা বৈষয়িক অক্ষমতা ধারণার উপর ভিত্তি করে তৈরি হয় এবং এভাবে পশ্চিমা বিশ্বের তুলনায় 'সত্যতা' এবং 'মৌলিকত্বের' প্রতি আলাদা দৃষ্টিভঙ্গি রয়েছে। এই দৃষ্টিভঙ্গি 'ধারাবাহিকতা' উত্সাহ দেয় এবং 'ঐতিহ্য' হিসাবে এটির স্মৃতিস্তম্ভের পরিবর্তে জীবন্ত জীব হিসাবে আরও স্থিতিস্থাপক, এইভাবে টেকসই 'পরিবর্তনকে' গ্রহণ করে।
ঊল্লেখ্য কবর
বিভিন্ন পাথরে উল্লিখিত উত্সের শহরগুলির মধ্যে রয়েছে পাইলে, ব্রাটি ফেরি, সুদারল্যান্ডশায়ার, ফিফ, ক্যাম্পবেলটাউন এবং ডুন্ডির অনেকগুলি (পরের অংশটি পাটশিল্পের সাথে যুক্ত)।
স্কটিশ আর্কাইভ উপাদান
ডান্ডি সংরক্ষণাগারগুলিতে অনুষ্ঠিত একটি ফটোগ্রাফিক অ্যালবামে ২০ শতাব্দীর মাঝামাঝি সময়ে তোলা ২৫ টি পৃথক কবরের ছবি রয়েছে। মধ্যবর্তী ক্ষয়ের প্রমাণ দিয়ে এই ২৫ টি পুনরায় রেকর্ড করা হয়েছিল ২০০৮ সালে।
সম্প্রতি, প্রেসিডেন্সি বিশ্ববিদ্যালয় তার ভিত্তি থেকে রাজের শুরুতে (১৮৫৮) কবরস্থানে কবরগুলির একটি ডিজিটাল সংরক্ষণাগার তৈরি করেছে এবং এটি http://scotscemeteryarchivek olkata.com/ এ পাওয়া যেতে পারে
ফ্রিদরিখ আদলের
ফ্রিদরিখ ওলফগ্যাং আদলের (Friedrich Wolfgang Adler; (৯ জুলাই, ১৮৭৯ – ২ জানুয়ারি, ১৯৬০) ছিলেন একজন অস্ট্রিয়ার রাজনীতিবিদ, লবিকারী, এবং বিপ্লবী। তিনি ছিলেন অস্ট্রিয়ার সোশ্যাল-ডেমোক্রাসির দক্ষিণপন্থী অংশের নেতা। ১৯১৮ সালে অস্ট্রিয়ায় বিপ্লবের পর প্রতিবিপ্লবী শিবিরে চলে যান; ইনি মধ্যপন্থী (আড়াই) আন্তর্জাতিকের সংগঠকদের একজন, পরে সমাজতান্ত্রিক শ্রমিক আন্তর্জাতিকের অন্যতম নেতা হন।
সৌরভ পাঁজা
সৌরভ পাঁজা (জন্ম: ১৫ই মার্চ, ১৯৭৭) একজন প্রাক্তন ভারতীয় টেনিস খেলোয়াড়।
সৌরভ ক্যারিয়ারের উচ্চতর এটিপি সিঙ্গেল র‌্যাঙ্কিং রয়েছে 8 জুলাই 1999 এ 12 টি অর্জন করেছে। তাঁর ক্যারিয়ারের উচ্চতর এটিপি ডাবলস র‌্যাঙ্কিং রয়েছে 10 জুলাই 2000-এ প্রাপ্ত 290
সৌরভ শ্রীনাথ প্রহ্লাদের সাথে ২০০০ গোল্ড ফ্লেক ওপেনের পুরুষদের দ্বৈত বিভাগে ফাইনালে পৌঁছেছিলেন।
দৌলত ইয়ার জেলা
দৌলত ইয়ার আফগানিস্তানের ঘোর প্রদেশের একটি জেলা। ২০০৫ সালে চঘচারন জেলার দক্ষিণ-পূর্বাঞ্চলী অংশ হিসেবে এটি নির্মিত হয়েছিল। জেলাটির প্রশাসনিক এলাকা হচ্ছে দেলাক, কিন্তু সবচেয়ে বড় শহর হচ্ছে দৌলত ইয়ার যেটি ২৫০৩ মিটার উচ্চতায় অবস্থিত।
২০১২ সালের জনশুমারির হিসাব অনুযায়ী জেলাটির জনসংখ্যা ছিল প্রায় ৩১,৮০০ জন। এবং ২০০৯ সালে ভোটারের সংখ্যা ছিল প্রায় ২৩,৭৬৭ জন এর মত। জেলাটি মূলত পাহাড়ি অঞ্চল, শীতকালে মারাত্মকভাবে বৈরী আবহাওয়ার বিরাজ করে এবং কয়েক সপ্তাহ ধরে রাস্তাঘাটে তুষারপাতের কারণে রাস্তাঘাট বন্ধ থাকে। এই জেলার অধিকাংশই মানুষই হাজারা সম্প্রদায়ের।
মরিগাঁও
ইতিহাস
লাচিত বড়ফুকনের সময়কালে দরং থেকে দুজন রাজকুমার রাম সিংহ এবং ভীম সিংহ উপযুক্ত সমতল ভূমির খোঁজে ব্রহ্মপুত্র নদ পাড় করে এই স্থানের কিছু উত্তরে ব্রহ্মপুত্র নদের তীরে আসেন। ভীম সিংহ ঐ স্থানে বসতি স্থাপন করলেও রাম সিংহ দরংয়ের উদ্দেশ্যে আবার রওনা দেন। স্থানীয় লোকেরা ভীম সিংহকে বিশেষ পছন্দ করতেন না ফলে তিনি মরি বিলের নিকট আবার বসতি স্থাপন করেন। এই স্থানটিই কালক্রমে মরিগাঁও নামে পরিচিতি পায়।
১৯৮৯ খ্রিস্টাব্দের ২৯শে সেপ্টেম্বর (১২ই আশ্বিন ১৩৯৬ বঙ্গাব্দ) পূর্বতন নগাঁও জেলা ভেঙে নতুন মরিগাঁও জেলা স্থাপন করা হয়, যার প্রশাসনিক সদরটি রয়েছে মরিগাঁও শহরে।
নির্বাচনকেন্দ্র
মরিগাঁও শহরটি নগাঁও লোকসভা কেন্দ্র ও মরিগাঁও বিধানসভা কেন্দ্রের অন্তর্ভুক্ত।
পরিবহন
ভারতের জাতীয় সড়কগুলির মধ্যে ৩৭ নং জাতীয় সড়কটি মরিগাঁওয়ের নিকটবর্তী। শহরটির পশ্চিমদিকে বয়ে গেছে পুকুরিয়া নদী, এই নদীর ওপর দিয়ে দণ্ডুয়া-ধরমতুল সড়কটি মরিগাঁও অবধি বিস্তৃৃৃত। ভারতীয় রেলের উত্তর-পূর্ব সীমান্ত রেল রেলবিভাগের অন্তর্গত গুয়াহাটি-লামডিং খণ্ডের ওপর অবস্থিত ধরমতুল রেলওয়ে স্টেশনটি মরিগাঁওয়ের নিকটবর্তী। এছাড়া ঐ একই রেলখণ্ডের জাগীরোড রেলওয়ে স্টেশনটি মরিগাঁওয়ের সাথে মরিগাঁও রোডের মাধ্যমে যুক্ত।
শিক্ষা
মরিগাঁও শহরে অবস্থিত কিছু বিখ্যাত মহাবিদ্যালয় হলো -
হানাহ উলী
হানাহ উলী (১৬২২-১৬৭৫) হচ্ছেন একজন ইংরেজ লেখিকা যিনি গৃহকর্মী প্রেরণের ব্যবস্থাপনার উপর তার প্রথম দিকের বই সমূহ প্রকাশ করতেন। তিনি সম্ভবত প্রথম ব্যক্তি যিনি এসবের মাধ্যমে অর্থ উপার্জন করতেন।
কাজ
তার বইয়ের উপর ভিত্তি করে দ্য জেন্টলসওম্যান কোম্পানিয়ন (ভদ্রমহিলার সঙ্গী) নামে একটি অননুমোদিত কাজ ১৬৭৩ সালে প্রকাশিত হয়। ১৬৭৫ সালে দ্য একমপ্লিশড লেডিস ডিলাইট এবং দ্য কমপ্লিট সার্ভেন্ট মেইড নামে ১৬৮৫ সালে একইরকম দুইটি অননুমোদিত কাজ প্রকাশিত হয়। এই কাজগুলো বারংবার পুনমুদ্রিত হয়েছে। অলির কাজ নিয়ে খুব বেশি আলোচনা পাওয়া যায় না এবং তার লেখার উপর বিশেষজ্ঞদের গবেষণাকৃত কাজের সংখ্যা খুবই সীমিত। বেশিরভাগ একাডেমিকের মতামতের ভিত্তিতে এটা অনুমান করা হয়েছে যে ওলির প্রাথমিক লক্ষ্য ছিল এটা জানা পুরুষরা ঐতিহ্যগতভাবে বাজারে যে রাজত্ব করছে সেখানে তার অবস্থান কেমন এবং তার লক্ষ্য ছিল নারীর শিক্ষা নিয়ে কথা বলা।
বধূ দহন
বধূ দহন ভারতীয় উপমহাদেশে বা তার আশেপাশের দেশগুলোতে গার্হস্থ্য সহিংসতার একটি রূপ। যৌতুক মৃত্যুর একটি শ্রেণী, বধূ-দহনের শিকার হয়, যখন মেয়ের পরিবার অতিরিক্ত যৌতুক দিতে অস্বীকার করার জন্য স্বামী বা পরিবারের কর্তৃক খুন হয়। স্ত্রীকে সাধারণত কেরোসিন, পেট্রল বা অন্যান্য জ্বলনযোগ্য তরল দিয়ে ভিজিয়ে দেওয়া হয় এবং দেহে আগুন ধরিয়ে  দিয়ে মৃত্যু মুখি করা হয়।  কেরোসিন প্রায়ই বিপজ্জনক ছোট পেট্রল উনুনের রান্নার জ্বালানি হিসেবে ব্যবহৃত হয়, তাই এটি এই দাবিকে অনুমোদন করে যে অপরাধটি একটি দুর্ঘটনা ছিল। এটি ভারতে সর্বাধিক প্রচলিত এবং কমপক্ষে ১৯৯৩ সাল থেকে দেশটির একটি বড় সমস্যা।
এই অপরাধকে দণ্ডনীয় হত্যাকাণ্ড হিসেবে গণ্য করা হয় এবং যদি প্রমাণিত হয়, সাধারণত আইন অনুযায়ী আজীবন কারাদণ্ড বা মৃত্যুদণ্ড দেওয়া হয়। ভারতে বধূ-দহন একটি গুরুত্বপূর্ণ সমস্যা হিসেবে স্বীকৃত হয়েছে, যা দেশে প্রতি বছর প্রায় ২,৫০০ জনের মৃত্যুর জন্য দায়ী। টাইম ম্যাগাজিন ১৯৯৫ সালে রিপোর্ট করেছিল যে ভারতে যৌতুকের মৃত্যু ১৯৮০-এর দশকের গোড়ার দিকে বছরে প্রায় ৪০০ টি থেকে বেড়ে ১৯৯০-এর দশকের মাঝামাঝি বছরে প্রায় ৫,৮০০ টি হয়ে যায়। এক বছর পরে, সিএনএন বলেছিল যে প্রতিবছর পুলিশ বধূ-দহনের ২,৫০০ টিরও বেশি রিপোর্ট পায়। ইন্ডিয়ান ন্যাশনাল ক্রাইম রেকর্ড ব্যুরোর মতে, ২০০৮ সালে যৌতুক মৃত্যুর ঘটনায় ১,৯৪৮ জন দোষী সাব্যস্ত ও ২,৮৭৬ জন বেকসুর খালাস পেয়েছিলেন।
বধূ দহনের উৎপত্তি
নববধূ দহন কেন ঘটেছিল এবং দক্ষিণ এশীয় দেশগুলোতে এর অস্তিত্ব কীভাবে বিদ্যমান ছিল সে বিষয়ে কমপক্ষে চারটি দৃষ্টিভঙ্গি রয়েছে, যেমন অবনীতা লাখানি তার দম্পতি দহন সম্পর্কে "দ্য এলিফ্যান্ট ইন দ্য রুম অফ কন্ট্রোল" শীর্ষক প্রতিবেদনে বিস্তারিত বর্ণনা করেছেন। এই তত্ত্বগুলি এমন অনুশীলনগুলি বর্ণনা করে, যা সামগ্রিকভাবে যৌতুকের উত্থানে অবদান রাখে, এইভাবে চূড়ান্তভাবে বধূ দহনে অবদান রাখে।
দক্ষিণ এশিয়ায়
২০১১ সালের একটি হিসাব অনুযায়ী, ভারত, পাকিস্তান ও বাংলাদেশে প্রতিবছর বধূ দহনের ফলে ৪,০০০ থেকে ২৫,০০০ টি মৃত্যু ঘটে।
কাঙ্কের জেলা
কাঙ্কের জেলা ভারতের ছত্তিশগড়ে রাজ্যের দক্ষিণাঞ্চলে অবস্থিত একটি প্রশাসনিক জেলা। জেলাটি অবস্থানগত ভাবে ২০.৬-২০.২৪' দ্রাঘিমা এবং ৮০.৪৮-৮১.৪৮' অক্ষাংশর মধ্যে। জেলার মোট আয়তন ৫২৮৮.০১ বর্গকিলোমিটার। জনসংখ্যা ৭৪৮,৯৪১ জন।
জেলার সদর দফতর, কাঙ্কের শহর, জাতীয় সড়ক -৩৩ এর ধারে অবস্থিত। কাঙ্কের শহর ছত্তিশগড়ের দুটি বৃহত্তম শহর:  রাজ্যের রাজধানী রায়পুর এবং পার্শ্ববর্তী বস্তার জেলার জেলা সদর জগদলপুরের সংযোগস্থলে অবস্থিত।
ইতিহাস
কাঙ্কেরের ইতিহাস শুরু হয়েছিল প্রস্তর যুগে । ভারতের সংস্কৃত মহাকাব্য, রামায়ণ এবং মহাভারত অনুসারে, একসময় কাঙ্কের অবস্থিত অঞ্চলে দন্ডকারণ্য নামে একটি ঘন বনাঞ্চল ছিল। পৌরাণিক কাহিনী অনুসারে, কাঙ্কের সন্ন্যাসী এবং ঋষিদের একটি দেশ ছিল। অনেক ঋষিদের যেমন কঙ্ক, লোমেশ, শৃঙ্গি, অঙ্গিরার এখানে বসবাস ছিল। অঞ্চলটিতে বৌদ্ধ ধর্মের প্রভাব খ্রিস্টপূর্ব ষষ্ঠ শতাব্দীতে শুরু হয়েছিল। কাঙ্কেরের প্রাচীন ইতিহাস বলছে যে এটি অধিকাংশ সময়ে একটি স্বাধীন রাষ্ট্র থেকে যায়।
১০৬ খ্রিস্টাব্দে, কাঙ্কের রাজ্যটি সাতবাহন রাজবংশের অধীনে ছিল এবং রাজা ছিলেন সাতকর্ণি, এই ঘটনাটি চীনা পরিব্রাজক হিউ-এন-সাং বর্ণনা করেছেন। সাতবাহন শাসনের পরে, রাজ্যটি নাগ, বকাতক, গুপ্ত, নল এবং চালুক্য রাজবংশের নিয়ন্ত্রণে ছিল। সিংহরাজ দ্বারা প্রতিষ্ঠিত সোম রাজবংশটি ১১২৫ খ্রিস্টাব্দ থেকে ১৩৪৪ খ্রিস্টাব্দ পর্যন্ত কাঙ্কের রাজ্য শাসন করেছিল। সোম রাজবংশের পতনের পরে, রাজা ধর্মদেব কন্দ্র রাজবংশ প্রতিষ্ঠা করেছিলেন যা ১৩৫৫ সাল পর্যন্ত রাজ্য শাসন করে। কন্দ্র রাজবংশের পতনের পরে চন্দ্রবংশের আগমন ঘটে। একটি পৌরাণিক কাহিনী অনুসারে, এই বংশের প্রথম রাজা ছিলেন বীর কানহার দেব। তিনি ১৪০৪ খ্রিস্টাব্দ পর্যন্ত রাজ্য শাসন করেছিলেন আর এই রাজবংশ ১৮০২ খ্রিস্টাব্দ পর্যন্ত রাজ্য শাসন করেছিল।
কাঙ্কের দেশীয় রাজ্য
১৮০৯ খ্রিস্টাব্দ থেকে ১৮১৮ খ্রিস্টাব্দের মধ্যে ভূপদেবের রাজত্বকালে কাঙ্কের রাজ্য নাগপুরের ভোঁসলেদের নিয়ন্ত্রণে আসে। নরহরি দেবের রাজত্বকালে, কাঙ্কের রাজ্য মারাঠা থেকে ব্রিটিশদের নিয়ন্ত্রণে আসে। ১৮৮২ সালে, কাঙ্কের রাজ্যের নিয়ন্ত্রণ রায়পুরের কমিশনারের হাতে হস্তান্তরিত হয়।
১৯০৪ সালে কোমল দেব কাঙ্কেরের রাজা হন। তাঁর শাসনামলে একটি ইংরেজি মাধ্যমিক বিদ্যালয়, একটি গার্লস স্কুল এবং ১৫টি প্রাথমিক বিদ্যালয় প্রতিষ্ঠিত হয়েছিল, পাশাপাশি দুটি হাসপাতাল: একটি কাঙ্কেরে এবং অন্যটি সমবলপুরে । তিনি কাঙ্কের নামে একটি নতুন শহর প্রতিষ্ঠা করেছিলেন। ১৯২৫ সালের ৮ ই জানুয়ারি তিনি মারা যান। তাঁর মৃত্যুর পরে ভানুপ্রতাপ দেব রাজা হন। ভানুপ্রতাপ দেব ছিলেন ভারতের স্বাধীনতার আগে কাঙ্কেরের শেষ রাজা। ১৯৪৭ সালে ভারত স্বাধীন হওয়ার পরে, কাঙ্কের ভারতে যোগদান করে। স্বাধীনতার পর রাজা ভানুপ্রতাপ দেব দুইবার কাঙ্কের নির্বাচনী এলাকা থেকে বিধায়ক হিসাবে নির্বাচিত হয়েছিলেন।
স্বাধীনতা-উত্তর কাল
সাম্প্রতিক বছরগুলিতে, এই জেলা নকশাল গোষ্ঠীগুলি ( ভারতীয় মাওবাদী ) দ্বারা সহিংসতায় প্রভাবিত হয়েছে। এটি বর্তমানে রেড করিডোরের একটি অংশ, যা যথেষ্ট নকশাল-মাওবাদী বিদ্রোহের মূল্ভূমি ।
জনসংখ্যার উপাত্ত
২০১১ সালের জনগণ্না অনুসারে কাঙ্কের জেলার জনসংখ্যা ৭৪৮,৯৪১ জন যা গায়ানা রাষ্ট্রে জনসংখ্যার সমান বা মার্কিন যুক্তরাষ্ট্রের আলাস্কা রাজ্যের সমান। । জনস্ংখ্যার বিচারে এটি ভারতের জেলাগুলির মধ্যে ৪৯৩তম স্থান অধিকার করে। জেলাটির জনসংখ্যার ঘনত্ব  ।  ২০০১ থেকে ২০১১ এর দশকে জনসংখ্যার বৃদ্ধির হার ছিল ১৫%।  কাঙ্কেরের প্রতি ১০০০ পুরুষের জন্য ১০০৭ জন মহিলা রয়েছেন, অর্থাত লিঙ্গানুপাত জাতীয় অনুপাতের থেকে বেশ অনেকটা উন্নত।    সাক্ষরতার হার ৭০.৯৭% । তফশিলী জাতি ও তফসিলি উপজাতি জনসংখ্যার যথাক্রমে ৪.২১% এবং ৫৫.৩৮%।
ভূগোল
জেলার সদর দপ্তর কাঙ্কের রাজ্যের রাজধানী রায়পুর থেকে ১৪০ কিলোমিটার ও জগদলপুর থেকে ১৬০ কিলোমিটার । ২০১৮ সালে, জেলাটি ভানুপ্রতাপপুর রেল স্টেশন আকারে প্রথম রেলস্টেশন পেয়েছে।
জলবায়ু
জেলার জলবায়ু মূলত একটি " বর্ষা ধরনের" জলবায়ু। মে সবচেয়ে উষ্ণ মাস এবং ডিসেম্বর শীতলতম মাস। জেলায় বার্ষিক গড় বৃষ্টিপাত ১৪৯২ মিমি, এর মধ্যে ৯০% বৃষ্টিপাত হয় জুন থেকে অক্টোবর মাসের মধ্যে।
প্রশাসনিক বিভাগ
কাঁকর জেলায় মোট ৭টি সমষ্টি উন্নয়ন ব্লক বা তহসিল রয়েছে। তারা হ'ল:
অর্থনীতি
জেলার মানুষের প্রধান অবলম্বন কৃষি। যদিও তাদের মধ্যে বেশিরভাগ সংখ্যক উপজাতি তবে এটিই কৃষিকাজ যা বছরের বেশিরভাগ সময় ধরে তাদের ধরে রাখে। কাঠবাদামহীন বনজ আয়ের আরও বড় উত্স, কারণ জমিটির বৃহত অঞ্চলগুলি এখনও বনভূমি রয়েছে। বিভিন্ন জায়গায় উপজাতিরা মারহাম বা দিপা অনুশীলন করে। বনের মধ্যে বসবাসকারী কৃষকরা বর্ষার আগে গাছ কেটে জমিকে কৃষিক্ষেত্রে ব্যবহার করেন। প্রতি দুই বছর পর তারা একটি নতুন খামার প্রস্তুত করে এবং কিছু সময়ের জন্য পুরানোটি পড়ে থাকে low বিমানগুলিতে, জমিটি প্রতি বছর খামার হয়। ধান হ'ল প্রধান ফসল তবে গম, আখ, ছোলা, কোডো, মুং, টিলি এবং ভুট্টা অন্যান্য গুরুত্বপূর্ণ ফসল। মানুষ বিভিন্ন জাতের সবজিও জন্মে grow বিভিন্ন জাতের ফল যেমন আমের এবং কলাও উৎপাদিত হয়।
জয় বাংলা (চলচ্চিত্র)
জয় বাংলা ১৯৭১ সালে মুক্তিপ্রাপ্ত একটি ভারতীয় বাংলা চলচ্চিত্র। কলকাতার উমাপ্রসাদ মৈত্র চলচ্চিত্রটি পরিচালনা করেন। ১৯৭১ এ বাংলাদেশের স্বাধীনতা যুদ্ধকে অবলম্বন করে সেসময় কলকাতায় অবস্থানরত বাংলাদেশী কলাকুশলীদের দিয়ে ছবিটি নির্মিত হয়। ছবিটিতে অভিনয় করেন এসএম আলাউদ্দিন, আব্দুল হক, লোকমান হোসেন, গোলাম মুস্তফা, অরবিন্দু কুণ্ডু, মোহাম্মদ বাবর, আলী আবদুল হামিদ, নুরুল আলম, মোহাম্মদ ইউসুফ, কোরবান আলী ও মোহাম্মদ রহমান প্রমুখ।   ১৩ রিলে চলচ্চিত্রটি নির্মিত হয়।
নিকোলাই ইউদেনিচ
নিকোলাই নিকোলায়েভিচ ইউদেনিচ (Никола́й Никола́евич Юде́нич Nikolai Nikolayevich Yudenich) (৩০ জুলাই, ১৮৬২ - ৫ অক্টোবর, ১৯৩৩) ছিলেন জার সৈন্যবাহিনীর জেনারেল। ১৯১৭ সালে ককেশীয় ফ্রন্টের অধিনায়ক ছিলেন। অক্টোবর সমাজতান্ত্রিক বিপ্লবের পর প্রতিবিপ্লবী 'উত্তর-পশ্চিমী সরকারের' সদস্য, শ্বেতরক্ষী উত্তর-পশ্চিমী সৈন্যবাহিনীর সর্বাধিনায়ক। ১৯১৯ সালের নভেম্বরে লাল ফৌজের হাতে পেত্রগ্রাদের নিকট পরাজিত হয়ে এস্তোনিয়ায় পশ্চাদপসরণ করেন ও পরে ইংল্যান্ডে চলে যান।
দু লায়না জেলা
দু লায়না অথবা উচ্চারিত হয়ে থাকে দুলীনা আফগানিস্তানের ঘোর প্রদেশের একটি জেলা। ২০০৫ সালে বৃহত্তর চঘচারন জেলার অংশ হিসেবে এটি তৈরি হয়েছিল। ২০১২ সালের জনশুমারির আনুমানিক হিসাব অনুযায়ী জেলাটির জনসংখ্যা ছিল প্রায় ৩৫,১০০ জন।
আবুল হোসেন (বীর প্রতীক)
শহীদ আবুল হোসেন (জন্ম: অজানা, মৃত্যু: ২৮ আগস্ট, ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবুল হোসেনের জন্ম চাঁদপুর জেলার ফরিদগঞ্জ উপজেলার লোহাগড়া গ্রামে। তিনি অবিবাহিত ছিলেন। তার বাবার নাম আবু বকর এবং মা ফাতেমা বেগম।
কর্মজীবন
আবুল হোসেন চাকরি করতেন ইপিআরে। ১৯৭১ সালে ঢাকার পিলখানা ইপিআর হেডকোয়ার্টারে ঢাকা সেক্টরের অধীনে সিগণ্যালম্যান হিসেবে কর্মরত ছিলেন।
মুক্তিযুদ্ধে ভূমিকা
পিলখানাতে ইপিআরের ১৩, ১৫, ১৬ উইং, হেডকোয়ার্টার উইং এবং সিগণ্যাল উইংয়ের অবস্থান ছিল। সব মিলিয়ে ইপিআর সদস্য ছিলেন প্রায় ২৫০০। ২৫ মার্চ রাত ১২টায় পাকিস্তান সেনাবাহিনীর বালুচ রেজিমেন্ট তাঁদের আক্রমণ করে। এতে অনেক ইপিআর সদস্য শহীদ হন। কিছু পালাতে সমর্থ হন। বাকিরা বন্দী হন। আবুল হোসেন পিলখানা থেকে পালাতে সমর্থ হন। এরপর তিনি বুড়িগঙ্গা নদী পেরিয়ে মুন্সীগঞ্জ হয়ে নিজ এলাকায় যান। সেখানে প্রতিরোধযুদ্ধে অংশ নেওয়ার পর তিনি দুই নম্বর সেক্টরে যোগ দেন। পরে যুদ্ধ করেন নির্ভয়পুর সাব-সেক্টরে। চাঁদপুর জেলার হাজীগঞ্জ উপজেলার অন্তর্গত এলাকা হাসনাবাদে ১৯৭১ সালের ২৮ আগস্ট পাকিস্তান সেনাবাহিনীর সঙ্গে এক গেরিলা যুদ্ধে মো. আবুল হোসেন শহীদ হন। আবুল হোসেন একটি গেরিলা দলের সঙ্গে ছিলেন। এই দলের অবস্থান ছিল হাজীগঞ্জে। দলনেতা ছিলেন জহিরুল হক পাঠান। তার নেতৃত্বে মুক্তিযোদ্ধারা সেদিন হাসনাবাদে পাকিস্তান সেনাবাহিনীকে অ্যাম্বুশ করেন। মুক্তিযোদ্ধারা ছিলেন কয়েকটি উপদলে বিভক্ত। একটি উপদলে ছিলেন আবুল হোসেন। ২৮ আগস্ট ভোরে তারা হাসনাবাদ বাজারের কাছে গোপনে অবস্থান নেন। সকাল নয়টার দিকে মুক্তিযোদ্ধারা জানতে পারেন পাকিস্তানি সেনারা তাদের অবস্থানের দিকে এগিয়ে আসছে। একটু পর তারা মানুষের চিৎকার ও গোলাগুলির শব্দ শুনতে পান। তখন মুক্তিযোদ্ধারা সতর্ক হয়ে যান। এর ৮-১০ মিনিটের মধ্যেই গুলি ছুড়তে ছুড়তে পাকিস্তানি সেনারা মুক্তিযোদ্ধাদের অবস্থানের ভেতর ঢুকে পড়ে। তাদের সঙ্গে ছিল অনেক রাজাকার। ৪০-৫০ গজের মধ্যে আসামাত্র গর্জে উঠল সব মুক্তিযোদ্ধার অস্ত্র। মুক্তিযোদ্ধাদের অতর্কিত আক্রমণে পাকিস্তানি সেনারা দিশেহারা। তারা না পারছে পজিশন নিতে, না পারছে গুলি করতে। কারণ তারা এসেছে নৌকায়। ১০-১২টি নৌকা। ৫-৭ মিনিট মুক্তিযোদ্ধারা একতরফা আক্রমণ চালালেন। নৌকায় শুধু চিৎকার ও কান্নার শব্দ। এরপর পাকিস্তানিরা পাল্টা আক্রমণ শুরু করল। পাকিস্তানিদের দূরবর্তী অবস্থান থেকেও গোলা এসে সেখানে পড়তে থাকল। তারা খবর পেয়ে গোলাবর্ষণ করে। মুক্তিযোদ্ধারা সাহসিকতার সঙ্গে পাকিস্তানি সেনা ও রাজাকারদের ওপর আক্রমণ অব্যাহত রাখলেন। আবুল হোসেনও সাহসিকতার সঙ্গে যুদ্ধ করছিলেন। যুদ্ধের একপর্যায়ে হঠাৎ গুলিবিদ্ধ হয়ে তিনি শহীদ হন। পাকিস্তানি সেনা ও রাজাকার মিলে ৯-১০ জন নিহত ও অনেকে আহত হয়।
বাকিংহাম প্রাসাদ
350px|thumb|বাকিংহাম প্রাসাদ এবং [[ভিক্টোরিয়া মেমোরিয়াল (লন্ডন)|ভিক্টোরিয়া মেমোরিয়াল। অট্টালিকাটির সম্মুখভাগ ১৮৫০ সালে প্রতিষ্ঠা করেন এডোয়ার্ড ব্লোর, পশ্চিম কেল্লাটি ১৯১৩ সালে পুনরায় নকশা করেছিলেন স্যার এস্টোন ওয়েব্‌]]
বাকিংহাম প্রাসাদ ব্রিটিশ রাজ পরিবারের লন্ডনের বাসস্থান এবং বর্তমানে পৃথিবীতে বিদ্যমান বৃহত্তম রাজকীয় প্রাসাদ। প্রসাদটি রাজ পরিবারের বিভিন্ন রাজকীয় অনুষ্ঠান অবসরকালীন বিনোদনের জন্য নির্মিত হয়েছিল, বর্তমানে এটি একটি পর্যটক আকর্ষণ। নির্মাণ কালে প্রাসাদটির নাম ছিল বাকিংহাম হাউজ। এটি ১৭০৩ সালে বাকিংহামের ডিউক জন শেফিল্ডের জন্য নির্মাণ করা হয়েছিল, পরবর্তীতে রাজা তৃতীয় জর্জ ১৭৬২ সালে তার ব্যক্তিগত বাসভবন হিসেবে এটি অধিকৃত করেন। পরবর্তী ৭৫ বছরে এটি আরও সম্প্রসারণ করা হয়। সম্প্রসারণের মূল দায়িত্ব পালন করেন স্থপতি জন ন্যাশ ও এডওয়ার্ড ব্লোর। তারা রাজদরবারের চারপাশে তিনটি শাখা নির্মাণ করেন। বাকিংহাম প্রাসাদ সর্বশেষ ১৮৩৭ সালে রাণী ভিক্টোরিয়ার সিংহাসন আরোহণ কালে ব্রিটিশ রাজ পরিবারের রাজকীয় কাজে ব্যবহৃত হয়েছিল। সর্বশেষ কাঠামোগত সম্প্রসারণ হয়েছিল ভিক্টোরীয় যুগে।
কিরাটেশ্বর মহাদেব মন্দির
কিরাটেশ্বর মহাদেব মন্দির (किराँतेश्वर महादेव मन्दिर) লেগশিপ, পশ্চিম সিকিম, ভারতের রঙ্গিত নদীর তীরে অবস্থিত একটি হিন্দু মন্দির ও তীর্থস্থান। এটি সম্পর্কে মহাভারতের অনেকগুলি পর্বে উল্লেখ রয়েছে। এই মন্দিরটি কিরাটি সম্প্রদায়ের দ্বারা কিরাটেশ্বর মহাদেব থান ও শিব মন্দির নামে পরিচিত।
ঐতিহাসিক পটভূমি
হিন্দু বিশ্বাস অনুসারে, অর্জুনের কঠোর তপস্যা এবং ভক্তিতে সন্তুষ্ট হয়ে, ভগবান শিব তাঁর সামনে উপস্থিত হয়েছিলেন যেখানে মন্দিরটি শিকারী কিরাটেশ্বর বা কিরাতদের প্রভু হিসাবে রয়েছে এবং মহাভারতের যুদ্ধে তাকে সাফল্যের সাথে আশীর্বাদ করেছিলেন। বহুকাল আগে অলৌকিক শিব লিঙ্গের অস্তিত্ব খুঁজে পাওয়া যায়। কথিত সেই শিব লিঙ্গ পূজার প্রধান মূর্তি। অনেকের বিশ্বাস যে এই মন্দিরে সত্যিকারের ভক্তি সহকারে শুধুমাত্র একটি দর্শন একজনের ইচ্ছা পূরণ করে, বিশেষ করে পুত্র বা কন্যার ইচ্ছা এবং শান্তি সম্প্রীতি এবং সুস্বাস্থ্য কামনা করে।
ইব্রাহিম সাবের
ইব্রাহিম সাবের (১৯৪৫ - ১৯ জুন ২০১৯) ছিলেন একজন বাংলাদেশি হকি খেলোয়াড় ও বাংলাদেশ পুরুষ জাতীয় ফিল্ড হকি দলের সাবেক অধিনায়ক। ক্রীড়ায় বিশেষ অবদানের স্বীকৃতিস্বরুপ ১৯৯৭ সালে তিনি জাতীয় ক্রীড়া পুরস্কার লাভ করেন।
খেলোয়াড় জীবন
ইব্রাহিম সাবের ১৯৭০-এর দশকে পাকিস্তান জাতীয় হকি দলের সদস্য ছিলেন। ১৯৭১ সালে তিনি বার্সেলোনা বিশ্বকাপে পাকিস্তান জাতীয় হকি দলের সদস্য ছিলেন। বাংলাদেশ স্বাধীনতা লাভের পর তিনি বাংলাদেশ জাতীয় হকি দলে অন্তর্ভুক্ত হন। ১৯৭৯ সালের এশিয়া গেমসে তিনি বাংলাদেশ দলের অধিনায়ক ছিলেন।
হকি ছাড়াও ইব্রাহিম ফুটবল, ক্রিকেট ও বাস্কেটবলেও নিয়মিত ছিলেন। তিনি ঢাকা আবাহনী লিমিটেডের হয়ে খেলেছেন।
আব্বাস (অভিনেতা)
মীর্জা আব্বাস আলী (জন্মঃ ২১ মে ১৯৭৫) ভারতের তামিল চলচ্চিত্রের একজন অভিনেতা এবং সাবেক মডেল। তিনি ফিল্ম ইন্ডাস্ট্রিতে শুধুই আব্বাস হিসেবে পরিচিত। ১৯৯৬ সালে তামিল চলচ্চিত্র কাদাল দেসাম এর মাধ্যমে তার চলচ্চিত্র ক্যারিয়ার শুরু হয়।
কর্মজীবন
আব্বাস হিন্দি এবং বাংলা চলচ্চিত্র দেখে দেখে বড় হয়েছেন, তার নানা একজন বাংলা চলচ্চিত্র অভিনেতা ছিলেন যদিও ছোটোখাটো, সত্তরের দশকের অন্যতম জনপ্রিয় হিন্দি চলচ্চিত্র অভিনেতা ফিরোজ খান আব্বাসের দূর সম্পর্কের কাকা হতেন। আব্বাস কলেজ জীবন থেকে মডেলিং করা শুরু করেন এবং মনে মনে চলচ্চিত্র অভিনেতা হওয়ার স্বপ্ন দেখতেন। তামিল চলচ্চিত্র পরিচালক কাদির তার নতুন একটি তামিল চলচ্চিত্র বানানোর জন্য নতুন পুরুষ মুখ খুঁজছিলেন, আব্বাসদের কলেজে একটি অডিশনের ব্যবস্থা করা হলে আব্বাস তার যেসব বন্ধু তামিল ভাষা জানে তাদেরকে অডিশনে যেতে বলেন এবং পরে নিজেও অডিশনে যান। কাদির আব্বাসকে দেখে পছন্দ করে ফেলেন যদিও আব্বাস তামিল ভাষা পারতেননা, কাদির তার 'কাদাল দেসাম' চলচ্চিত্রে আব্বাসকে নেবেন বলে সিদ্ধান্ত নেন। যেহেতু আব্বাস তামিল একটুও পারতেননা তাই পরিচালক কাদির তাকে চলচ্চিত্রটির সংলাপ মুখস্থ করার জন্য দিতেন এবং আব্বাস তাই করতেন। কাদাল দেসামে আব্বাস অভিনেত্রী তাবু এর সঙ্গে কাজ করার সুযোগ পেয়েছিলেন, চলচ্চিত্রটি ভালো ব্যবসাসফল হওয়ার ফলস্বরুপ আব্বাস মোটামুটি পরিচিতি পেয়ে যান এবং আরো কিছু চলচ্চিত্রে অভিনয়ের জন্য প্রস্তাব তার কাছে এসে যায়। ১৯৯৮ সালে তার মাধবনের সঙ্গে অভিনীত কন্নড় ভাষার চলচ্চিত্র 'শান্তি শান্তি শান্তি' মুক্তি পায়, মাধবন নিজেও তখন অভিনয় ক্যারিয়ারের শুরুর দিকে।
স্ত্রী এবং পরিবার
আব্বাসের স্ত্রীর নাম হচ্ছে এরুম (বাঙালি) যিনি একজন ফ্যাশন ডিজাইনার। আব্বাস-এরুম দম্পতির এক পুত্র ও এক কন্যা আছে। আব্বাস-এরুম বাঙালি হলেও তারা সন্তানসহ চেন্নাইতে বাস করেন।
দেবদাসী
মন্দিরের দেবতাকে সন্তুষ্ট করার জন্য এক বিশেষ শ্রেনীর নর্ত্তকী মেয়েদের নিযুক্তি করা হয়েছিল যাহাদের দেবদাসী বলা হ'ত। দেবদাসী অর্থাৎ দেবতার দাসী। দেবতার প্রসন্নের উদ্দেশ্যে করা দেবদাসীর নৃত্যকে দেবদাসী নৃত্য বলা হয় । কলহেনের রাজতরংগিণী, কৌটিল্যের অর্থশ্রাস্ত্র, দামোদরের কুট্টনীমতম ইত্যাদি গ্রন্থে দেবদাসীর সমন্ধে উল্লেখ করা আছে । সোমনাথ মন্দিরে দেবদাস নৃত্যের কথা জানা যায় । পদ্ম পুরান ও ভয়িষ্য পুরানে ইহার কথা উল্লেখ আছে । কালিদাসের মেঘদুত বধ কাব্যে এই নৃত্যের কথা বর্ণনা করেছিলেন । ভারতের বিভিন্ন স্থানে দেবদাসী নৃত্যের কথা জানা যায় কিন্তু স্থানভেদে নাম বিভিন্ন ।
প্রায় হাজার বছরের প্রাচীন এই প্রথা ধর্মীয় ও সামাজিক রীতিনীতির সঙ্গে ওতপ্রোতভাবে জড়িত৷ এর পেছনে আছে চরম দারিদ্র্য, জাতিভেদ এবং পুরুষতান্ত্রিক সমাজ ব্যবস্থা৷ গরিব ঘরের মা-বাবা তাঁদের কুমারী মেয়েকে রজস্বলা হবার আগেই নিয়ে আসে মন্দিরে৷ প্রথমে কুমারী মেয়েদের নিলাম করা হয়৷ তারপর মন্দিরের প্রধান পুরোহিত উৎসর্গ করার নামে বিগ্রহের সঙ্গে কুমারী মেয়েদের তথাকথিত বিয়ে দিয়ে দেন৷ এরপর অন্য কোনো পুরুষ ঐ মেয়েটির স্বামী হতে পারে না৷ খাওয়া-পরার বিনিময়ে মন্দিরে থেকেই তাঁদের সারা জীবন কাটে কায়িক পরিশ্রমের সঙ্গে মন্দিরের প্রধান পুরোহিত থেকে শুরু করে মন্দিরের অন্যান্য পুরুষদের যৌন লালসার শিকার হয়ে৷ কিংবা সমাজের উচ্চ বর্গীয় ধনী কিংবা সামন্ত প্রভুদের রক্ষিতার ভূমিকা পালন করতে হয়৷ মন্দিরের পূজারি ব্রাহ্মণ এবং সামন্ত প্রভুদের যোগসাজশে কৃষক ও কারুশিল্পী বা কারিগরদের ওপর ধর্মীয় প্রভাব খাটিয়ে দেবদাসীদের বেশ্যাবৃত্তিকে দেয়া হয় ধর্মীয় শিলমোহর৷ উৎসর্গের পর দেবদাসীকে ভোগ করার প্রথম অধিকার মন্দিরের প্রধান পুরোহিতের৷
সম্প্রতি কর্ণাটক রাজ্যের দেবনগর জেলার উত্তরঙ্গমালা দুর্গা মন্দিরে রাতের বেলায় নারীদের দেবতার নামে ‘উৎসর্গ' করার অনুষ্ঠানের আয়োজন করা হচ্ছে – এই মর্মে একটি স্বেচ্ছাসেবী সংগঠনের আবেদনের ভিত্তিতে সুপ্রিম কোর্টের প্রধান বিচারপতির নেতৃত্বাধীন এক বেঞ্চ রাজ্যের মুখ্যসচিবকে ঐ অনুষ্ঠান বন্ধ করার নির্দেশ দেন৷ এই কুপ্রথা কার্যত নারীদের যৌনশোষণ, যা নিষিদ্ধ করা হয় ১৯৮৮ সালে৷ আশা ছিল, এর ফলে দেবদাসীদের সামাজিক যৌনশোষণ বন্ধ হবে৷ কিন্তু তা হয়নি৷ এখনো ভারতের বিভিন্ন অঞ্চলে, বিশেষ করে দক্ষিণ ভারতে, মহারাষ্ট্রে, ওড়িষায় এবং গুজরাটে দেবতাকে উৎসর্গ করার নামে দেবদাসীদের প্রধানত দেহভোগের কাজে ব্যবহার করা হয়৷ দেবতা বা মন্দিরে উৎসর্গ করার পর তাঁদের পরিচয় হয় দেবদাসী৷ কোনো কোনো অঞ্চলে তাঁদের বলা হয় যোগিনী৷
প্রাচীন বৈদিক শাস্ত্র অনুসারে দেবদাসী সাত প্রকারের ছিলো।
১/দত্তা - যে মন্দিরে ভক্তিভাবের কারনে স্বেচ্ছায় দেবতার সেবায় নিজেকে অর্পণ করতো তাদের দত্তা বলা হতো। এদেরকে দেবীর মর্যাদা দেয়া হতো।
২/বীকৃতা - যে অর্থের পরিবর্তে নিজেকে বিক্রি করে দিত। এরা মন্দির পরিষ্কারের কাজ করতো।
৩/ভৃত্যা - যে পরিবারের ভরণ পোষণের জন্য মন্দিরে নৃত্য, গীত পরিবেশন করতো।
৫/হৃতা - রাজরাজারা এদেরকে অন্য রাজ্য থেকে হরণ করে মন্দিরে দিন করে দিত। এরা প্রকৃত পক্ষেই দাসী ছিলো।
৬/অলংকারা - রাজরাজাগণ সর্বগুন সম্পন্ন যেসব নারীগণকে মন্দিরে উপহার দিত তাদের অলংকারা বলা হতো।
দেবদাসীর অর্থ মন্দিরের সেবিকা, বর্ধিত অর্থে মন্দিরাঙ্গনের বারাঙ্গনা, দেহোপজীবিনী বা গণিকা। এই রীতি আসলে "ভক্তিমূলক পতিতাবৃত্তি" (Sacred prostitution)-র পর্যায়ে পড়ে। ভক্তিমূলক পতিতাবৃত্তি হচ্ছে এক ধরনের সামাজিক রীতি যেখানে একজন মানুষ যৌন সংগম করে নিজ পতি বা পত্নী ব্যতীত অন্য কারও সাথে পবিত্র বা ধর্মীয় উদ্দেশ্যে। এ ধরনের কাজে যে ব্যক্তি জড়িত থাকেন তাকে বলে দেবদাসী বা ধর্মীয় পতিতা। দেবদাসীরা ঈশ্বরের সেবিকা। তাদের অতীতে বলা হতো "কলাবন্তী" বা যারা শিল্পকর্মে পারদর্শিনী। অভিজাত শ্রেণি তাদেরকে মন্দির রক্ষণাবেক্ষণে নিযুক্ত করত। তাদের মূল দায়িত্ব ও কর্তব্য ছিল মন্দির পরিষ্কার-পরিচ্ছন্ন রাখা, প্রদীপে তেল ঢালা, পূজামন্ডপে ও ধর্মীয় শোভাযাত্রায় গান-নৃত্য করা এবং পূজার সময় প্রতিমাকে বাতাস দেওয়া। অবশ্য এইসবেরও মধ্যে ছিল, পুরোহিতদের শয্যাসঙ্গিনী, যৌন লালসার শিকার হওয়া।গরিব ঘরের মা-বাবা তাঁদের কুমারী মেয়েকে রজস্বলা হবার আগেই নিয়ে আসে মন্দিরে৷ প্রথমে কুমারী মেয়েদের নিলাম করা হয়৷ তারপর মন্দিরের প্রধান পুরোহিত উৎসর্গ করার নামে বিগ্রহের সঙ্গে কুমারী মেয়েদের তথাকথিত বিয়ে দিয়ে দেন৷
দক্ষিণ ভারত ে ‘দেবদাসী’ বলা হলেও উত্তরভারতে এই রীতির নাম ছিল ‘মুখি’। এই প্রথা যখন প্রচলিত হয়, তখন প্রথা এবং প্রথার সঙ্গে জড়িত দেবদাসীদের অত্যন্ত সম্মানের সঙ্গে দেখা হত। তাদের জন্য পর্যাপ্ত পরিমাণে অর্থ, জমি বরাদ্দ থাকত। তারা হয়ে ওঠে মন্দিরের অবিচ্ছেদ্য অংশ। তাদের নাচ-গান ছাড়া অসম্পূর্ণ ছিল দেবতাদের আরাধনা। সমাজের উচ্চবর্ণের মানুষ নিজেদের কন্যাকে উৎসর্গ করতেন দেবদাসী হওয়ার জন্য। বয়ঃসন্ধির আগেই করা হত উৎসর্গ। তারা যেন ভালো দেবদাসী হয়ে উঠতে পারে তাই ছোটবেলা থেকেই নিতে হত নাচ গানের কঠোর প্রশিক্ষণ। কন্যা উৎসর্গ করার রীতি দক্ষিণ ভারতে ‘মুট্টুকাট্টুভাডু’ এবং ‘দেভারিগে বিদুভাদু’ নামে পরিচিত। ‘মুট্টুকাট্টুভাডু’ মানে দেবতার সঙ্গে বিয়ে এবং ‘দেভারিগে বিদুভাদু’ এর অর্থ নিজেকে দেবতার কাছে উৎসর্গ করা। ইতিহাসখ্যাত নরপতি কৃষ্ণদেব রায়ের বিজয়নগর পরিভ্রমণের বিবরণেও(১৫২০-২২ সাল) উঠে এসেছে দেবদাসীদের বৃত্তান্ত। কৃষ্ণদেব রায় যখন রাইচুর অভিযানে যাত্রা করেন তখন তার বাহিনীতে নাকি সাত লাখ তিন হাজার পদাতিক, বত্ৰিশ হাজার ছয় শ’ অশ্বারোহী ছিল। এই বিরাট বাহিনীর সঙ্গে প্রমোদ-কন্যা দেবদাসীও ছিল প্রায় কুড়ি হাজার। কিন্তু এক ব্যাপারে কৃষ্ণদেব রায় রীতিমত সদাচারী ছিলেন বলা চলে। তার অন্দরে রানীদের বারো হাজার দাসী এবং সহচরী থাকলেও বিজয়নগর অধিপতির পত্নী ছিল মাত্র বারোজন। বলা অনাবশ্যক, তার পূর্বসূরীরা সবাই কিন্তু এমন সদাচারী নরপতি ছিলেন না।
তবে, এটি ছিল প্রথম দিকের অবস্থা। দিন গড়ানোর সঙ্গে সঙ্গে এই সম্মানের উৎসর্গ আর এর মাঝেই সীমাবদ্ধ থাকলো না। বোঝা গেল‚ পাথরের বিগ্রহকে উপেক্ষা করে মানুষই ভোগ করতে পারে ‘দেবদাসীকে’। পুরোহিতদের অবক্ষয় আর যৌন-লালসার কারণে মেয়েদের কেনা বেচা শুরু হল। এমনকি লুঠ করে পর্যন্ত নিয়ে আসা হত। আর এর পেছনে দারিদ্র্যতা মূল হাতিয়ার হিসেবে কাজ করতো। হতদরিদ্র ও নীচু জাতের মা বাবা’রা তাদের কুমারী মেয়েকে ঋতুবতী হওয়ার আগেই নিয়ে আসত মন্দিরে। সেখানে প্রথমে কুমারী মেয়েদের নামমাত্র মূল্যে নিলাম করা হত। তারপর মন্দিরের প্রধান পুরোহিত ভগবানকে উৎসর্গের নামে কল্পিত দেবতার সঙ্গে কুমারী মেয়েদের তথাকথিত বিয়ে দিয়ে দেন। উৎসর্গের পর দেবদাসীকে ভোগ করার প্রথম অধিকার থাকত মন্দিরের প্রধান পুরোহিতের। দেবতার সঙ্গে বিয়ের পর গরিব ঘরের সেই মেয়ে হয়ে যায় দেবদাসী বা যোগিনী। আক্ষরিক অর্থে সেবাদাসী বা যৌনদাসী। এরপর সারা জীবন আর অন্য কোনো পুরুষ মেয়েটিকে আর বিবাহ করতে পারত না। নামমাত্র খাওয়া-পরার বিনিময়ে মন্দিরেই কাটাতে হয় তাদের জীবন। যৌন লালসার শিকার হতে হয় মন্দিরের প্রধান পুরোহিত থেকে শুরু করে অন্যান্য পুরুষদের। বিভিন্ন পরিস্থিতিতে বিভিন্ন দেবদাসীদের আগমন ঘটায় তাদের মধ্যে তৈরি হয় শ্রেণি। যাকে দেবতার জন্য উৎসর্গ করা হত‚ তিনি "দত্তা", লুঠ করে আনা হলে তিনি "হ্রুতা", কেনাবেচা করা হলে সেই মেয়ে "বিক্রিতা"‚ কেউ নিজেই নিজেকে দেবতার পায়ে উৎসর্গ করলে তিনি "ভক্ত দেবদাসী"‚ অলঙ্কারসহ কাউকে উৎসর্গ করা হলে তিনি "সালঙ্কারা", আর যদি কেউ দেবদাসী হয়ে নিয়মিত পারিশ্রমিক পেতেন‚ তিনি "গোপীকা" বা "রুদ্রাঙ্গিকা"।
সে সময়ের রাজারা নিজ স্ত্রী বাদে রক্ষিতা রাখাটা প্রায় নিয়ম করে ফেলে। এসব দেবদাসীদের কাউকে পছন্দ হলে, রাজারা চাইলেই তাকে নিজের করে নিয়ে আসতে পারতেন। নিঃসন্তান কোনো দম্পতির যখন বাচ্চা হত না তখন খোঁজ পড়ত দেবদাসীর। তাদের পছন্দ অনুযায়ী দেবদাসীকে নিঃসন্তান পরিবারে নিয়োজিত করা হতো পরিবার এবং পারিবারিক সম্পত্তি বিলোপের হাত থেকে বাঁচিয়ে রাখার জন্য। এক্ষেত্রে মেয়েদের ঈশ্বরের নিকট উৎসর্গ করে তাদেরকে উচ্চতর সম্প্রদায়ের বা অভিজাত লোকের সন্তান ধারণের জন্য যৌনমিলনের কাজে ব্যবহার করা হতো। এসব সন্তানরা পরবর্তীকালে ঠাকুরদাদার নাম ধারণ করে সম্পত্তির উত্তরাধিকারী হতো।
ইংরেজ আমলেও ছিল এই প্রথার অস্তিত্ব। ইংরেজ রাজ-পুরুষদের মনোরঞ্জনের জন্য তৎকালে চেষ্টার কোন ক্রটি ছিল না। দেশে তখন চলতি প্রবাদ—"খুলক-ই-খুদা, মুলুক-ই-সিরকার, হুকুম-ই-সাহিবান আলিসান" অর্থাৎ নরকুল ঈশ্বরের, মাটি সরকারের, আর ক্ষমতা বলতে যা বোঝায় তা সব সাহেবদের। ১৭৯১ সনে কর্ণাটকের নবাব মাদ্রাজের লাট-বাহাদুরকে ভোজের পরে নাচ সহযোগে আপ্যায়ন করেছিলেন। সার গ্রান্ট ডাফ-এর সম্মানে আয়োজিত এক ভোজসভায় ভারতীয় নর্তকীরা ও দেবদাসীরা অতিথির আবাহন করেছিলেন পশ্চিমী গীতবাদ্যে।
আধুনিক যুগেও ১৯৮২ সাল পর্যন্ত ভারতের কর্ণাটক ও মহারাষ্ট্রের ইয়াল্লামা, হনুমান এবং শিবমন্দিরে আড়াই লাখ মেয়ে নিয়োগ করা হয়। নেপালে বিশেষ করে দোতি, বাইতাদি এবং দাদেলধুরা জেলাসমূহে দেবদাসীদের এসব প্রতিষ্ঠান ছিল সনাতন প্রথা হিসেবে অতি প্রচলিত। ঊনবিংশ শতকের সূচনায় ফ্রান্সিস বুকানন নামে এক ইংরেজ অভিযাত্রী দক্ষিণ ভারতে আসেন। তিনি লিখে গেছেন, ‘কাঞ্চিপুরমের মন্দিরে দেবদাসী আছে কমপক্ষে একশ’। বিখ্যাত ভারতশাস্ত্রবিদ স্যার মনিয়ের উইলিয়ামস তাঞ্জোর মন্দির পরিদর্শনে গিয়েছিলেন গত শতকের শেষ দিকে । তখনও সেখানে ছিলেন ১৫জন দেবদাসী।
প্রথাটি যে নারীদের জন্য চরম অবমাননাকর, তা আস্তে আস্তে মানুষ বুঝতে পারে। ১৯০৬ থেকে ৭ সালের দিকে ভারত সরকারকে পতিত মেয়েদের রক্ষা নিয়ে একটি আন্তর্জাতিক সনদে সঁই করতে হয়। এই সনদের ফলেই দেবদাসীও আলোচনায় চলে আসে। ১৯১২ সালে পুরানো দিনের ইম্পেরিয়াল কাউন্সিলে হঠাৎ নতুন ধরনের বিল উত্থাপিত হয়। তাও একটি নয়, পরপর তিনটি। তিনটির আবেদন একই– “দেবদাসী প্রথার উচ্ছেদ চাই”। ভারত সরকার জনসাধারণের ধর্মানুভূতি নিয়ে তখন বেশ সতর্ক ছিল। তাদের মতামত ছিল এ প্রথার সঙ্গে দক্ষিণ ভারত বিশেষভাবে জড়িত। তাই কোনো আইন প্রণয়নের আগে সেখানকার অভিমত জানা প্রয়োজন। স্থানীয়ভাবে নিযুক্ত সরকারকে দায়িত্ব দেয়া হল তাদের জনগণের এ ব্যাপারে কি মতামত তা জানতে। তাদের পাঠানো মতামতের ভিত্তিতে ১৯১৩ সনে নিযুক্ত হলো কেন্দ্রীয় সিলেক্ট কমিটি। তারা রিপোর্ট জমা দেয় পরের বছর মার্চে। সেপ্টেম্বরে উত্থাপিত হয় সরকারি বিল কিন্তু ভাগ্য দেবদাসীদের খুব একটা সহায়তা করতে পারেনি। ‘বিল’ ভাল করে জানাজানি হতে না হতে প্রথম বিশ্বযুদ্ধ। মন্দিরের অঙ্গণের চেয়ে যুদ্ধক্ষেত্র তখন সরকারের জন্য অনেক জরুরি। দেবদাসীকে নাচের আসরে ছেড়ে তারা লড়াইয়ে মনোযোগ দিলেন।
কয়েক বছর পরে আবার আলোচনায় আসে দেবদাসী। ডাঃ হরিসিং গৌর মাদ্রাজ বিধানসভায় ১৯২২ সনে তাদের সম্পর্কে আইন দাবি করে প্রস্তাব উত্থাপন করেন। ১৯২৭ সনে কেন্দ্রীয় পরিষদে একই প্রস্তাব পেশ করলেন রামদাস পানতুলু। দু’জনের প্রস্তাবই গৃহীত হলো কিন্তু আইন পাস হলো না কোথাও। সরকার পক্ষ কখনো সংশোধিত প্যানেল কোড দেখালেন তো কখনো সারদা আইনের (১৯২৭) দিকে অঙ্গুলি নির্দেশ করলেন। তখন পণ্ডিত মদনমোহন মালব্য এই প্রথার বিরুদ্ধে অভিমত প্রকাশ করে বলেছিলেন– "কেউ কি দেখাতে পারেন হিন্দুর ধর্মশাস্ত্রে দেবদাসীর বিধান?" কোনো শাস্ত্রজ্ঞ তার চ্যালেঞ্জ গ্রহণ করেননি। একই প্রশ্ন তুলেছেন গান্ধীজিও, দক্ষিণভারত ভ্রমণে এসে তিনি এই প্রথার বিরুদ্ধাচারণ করেছিলেন। তবে যদিও হিন্দুশাস্ত্রে দেবদাসীর বিধান পাওয়া যায়।
অবশেষে দেবতার নামে নারীদের ‘উৎসর্গ' করার কুপ্রথা ১৯৮৮ সালে নিষিদ্ধ করা হয়। কিন্তু তা সম্পূর্ণভাবে কার্যকর হয় না। পরবর্তীতে, ২০১৫ সালে এক স্বেচ্ছাসেবী সংগঠনের আবেদনের ভিত্তিতে কর্ণাটক রাজ্যকে এই প্রথা তুলে দিতে নির্দেশ দেয় ভারতের সুপ্রিম কোর্ট। হিউম্যান রাইটস ওয়াচও এ প্রথা নিয়ে অভিযোগ করে। বর্তমানে ভারতের প্রায় সব রাজ্যই আইন করে দেবদাসী প্রথা নিষিদ্ধ করেছে। এসব আইনের মধ্যে বোম্বে দেবদাসী আইন ১৯৩৪, দেবদাসী মাদ্রাজ আইন ১৯৪৭, কর্ণাটক দেবদাসী আইন ১৯৮২, অন্ধ্রপ্রদেশ দেবদাসী আইন ১৯৮৮ অন্যতম। তাও সাম্প্রতিক এক সমীক্ষায় দেখা যায়, তামিলনাড়ু, অন্ধ্রপ্রদেশ, কর্নাটক এবং মহারাষ্ট্রের কিছু এলাকায় আজও রয়েছে অন্ততপক্ষে ৩৫ হাজার দেবদাসী৷ এদের মধ্যে যৌবন-উত্তীর্ণ অনেকের শারীরিক ও মানসিক অবস্থা শোচনীয়৷ এদের অনেকেই আজ রাস্তার ভিখারি৷ রূপ-যৌবন হারানোর পর, এদের যেন কোথাও ঠাঁই নেই – না মন্দিরে, না ধনীদের ঘরে।
অর্থাৎ ভারতীয় সনাতন সংস্কৃতির অধঃপতন হতে শুরু করে বুদ্ধ সংস্কৃতির অবসানের পর কারণ বুদ্ধ সংস্কৃতি বা জীবন বোধ ছিল সনাতন হিন্দু সংস্কৃতির যুক্তিগ্রাহ্য পরিণতি।
এই সামজিক তথা ধর্মীয় প্রথার উৎপত্তির ইতিহাস নিয়ে নানা কাহিনি, বিতর্ক এবং বিভিন্ন মতবাদ প্রচলিত৷ এর ঐতিহাসিক বা পুরাতাত্ত্বিক উৎকীর্ণ আছে বিভিন্ন মন্দির গাত্রে৷ গুজরাটে প্রায় চার হাজার মন্দিরে ছিল প্রায় ২০ হাজার দেবদাসী যাঁদের নাচনিও বলা হতো৷ মন্দিরে পূজার কাজ ছাড়াও এদের নাচ গান করতে হত৷ ঐতিহাসিক রমেশ মজুমদার এবং ইউ এন ঘোষালের মতে, মধ্যযুগে গরিব ঘরের নীচু জাতির মেয়েদের শোষণের উৎস ছিল এই দেবদাসী সম্প্রদায়৷ সে সময় দেবদাসীদের সংখ্যা ছিল সবথেকে বেশি, যার সিংহভাগ ছিল দক্ষিণ ভারতে৷ অনেকের মতে, ভারতে দেবদাসী প্রথার প্রচলন শুরু হয় ভারতে বৌদ্ধধর্মের পতনের সঙ্গে৷ বৌদ্ধমঠগুলির বৌদ্ধ সন্ন্যাসিনীরাই বিবর্তনের মধ্য দিয়ে পরবর্তীকালে হিন্দু মন্দিরের দেবদাসী হয়ে ওঠে – তার প্রমাণ পাওয়া যায়৷ কারণ প্রাচীন ভারতীয় ধর্মশাস্ত্র যেমন জাতক, কৌটিল্য কিংবা বাৎসায়নের কামশাস্ত্রে দেবদাসীর উল্লেখ পাওয়া যায় না৷
ভারতীয় ধর্মশাস্ত্রবিদ যোগাশঙ্কর এই প্রথার বিবর্তনের প্রধান যে সব কারণ উল্লেখ করেন, তার মধ্যে উল্লেখযোগ্য নরবলির বিকল্প, জমির উর্বরতা বৃদ্ধি, জনসংখ্যা বাড়ানো, প্রাচীন দ্রাবিড় ধর্মসংস্কৃতির অঙ্গ হিসেবে লিঙ্গ উপাসনা, অতিথিদের আপ্যায়নের অঙ্গ হিসেবে পুরুষ অতিথির যৌনসুখ চরিতার্থ করা এবং ব্রাহ্মণ সম্প্রদায়ের মতো উঁচু জাতের লোকেদের দ্বারা নীচুজাতের শোষণ ইত্যাদি৷ এই লজ্জাজনক অমানবিক কুপ্রথা নির্মূল করতে বিভিন্ন সরকারি কর্মসূচি গ্রহণ করা হয়৷ কিন্তু উপযুক্ত সচেতনতা বা মোটিভেশন না থাকায় তা সফল হচ্ছেনা৷ এইচআইভি এবং যৌনবাহিত সংক্রমণ সম্পর্কে কী কী সাবধানতা অবলম্বন করতে হবে, কী ধরনের চিকিৎসা করাতে হবে সে বিষয়ে সচেতনতা জাগানোর পাশাপাশি দেবদাসীদের রুজিরোজগারের ব্যবস্থা করতে সম্প্রতি এগিয়ে এসেছে কিছু স্বয়ংসেবী সংগঠন৷